اینگیلیس میلتلر بیرلیگی(مشترک المنافع) اویونلاری اوچون استرالیادا اولان کامرون‌لو ۸ ایدمان‌چی یوخا چیخدی.
رسمی مقاملار، هتل اوتاقلارین‌دان آیریلان ۳ هالتر‌چی و ۵ بوکس‌چونون "قاچما" احتیمالینی دگرلندیریر.
هالتر‌چیلر اولیور ماتام ماتام، آرجانگلین فوودژی سونکبوو، و پتیت مینکوومبا ایله بوکس‌چولار کریستیان ندزی تسوی، سیمپلیس فوتسالا، آرسن فوکوو، اولریچ یومبو و کریستل ندیانگ، ان سون بازار ارته‌سی و چرشنبه گونلرین‌ده، آیری آیری ساعتلاردا گؤرولموشدو.
کامرون، ایتکین ایدمانچیلارین استرالیا ویزالارینین ۱۵ می‌یه قدر گئچرلی اولدوغونو آچیقلادی.
استرالیا حکومتی ایسه ایدمانچیلارا ویزالارینین سون تاریخینی گئچیرمه‌مه‌لری چاغریسی ائتدی.
بی‌بی‌سی‌یه دانیشان کامرون مطبوعات نماینده‌سی سیمون مولومبه، استرالیا پلیسینین حادثه ایله باغلی بیلگیلندیریلدیگینی سؤیله‌دی.
"یئتکیلیلر قاچانلار قارشی‌سین‌دا بؤیوک خیال قیریقلیغینا اوغرادی. بعضیلری یاریشمادی بئله" دئیه دانیشان مولومبه، ایدمانچیلارین اورتایا چیخاراق دیگر ایدمان‌چیلارلا برابر اؤلکه‌لرینه قاییتمالارینی اومود ائتدیکلرینی بیلدیردی.
اینگیلیس میلتلر بیرلیگی اویونلاری فدراسیونو، حادثه‌نی یاخین‌دان ایزله‌یه‌جکلرینی آنجاق ایدمان‌چیلارین ویزالاری چرچیوه‌سین‌ده "اؤلکه‌ده سربست سیاحت ائتمه" حاقلارینین دا اولدوغونو آچیقلادی.
